নিরাপদ নিউজ: সংক্ষিপ্ত সফরে যুক্তরাজ্যে পৌছেছেন নিরাপদ সড়ক চাই এর প্রতিষ্ঠাতা চেয়ারম্যান চিতত্র নায়ক ইলিয়াস কাঞ্চন। গত ২৮ অক্টোবর রবিবার বাংলাদেশ বিমানের একটি ফ্লাইটে হিথরো বিমান বন্দরে এসে পৌছলে তাঁকে স্বাগত জানান নিরাপদ সড়ক চাই যুক্তরাজ্য শাখার সভাপতি আবুল হেলাল চৌধুরী সেলিম,সহ সভাপতি আব্দুল মান্নান, আরুক চৌধুরী,অর্থ সম্পাদক রুকশানা সোনিয়া, সহ সাংগঠনিক সম্পাদক মো.দারা মিয়া সহ সংগঠনের নেতৃবৃন্দ। বর্তমানে মেয়ে ইমার বাসায় অবস্থান করছেন এ তারকা। আগামী ৫ নভেম্বর পূর্ব লন্ডনের ব্লুমোন মিডিয়া সেন্টারে নিরাপদ সড়ক চাই এর চেয়ারম্যান ইলিয়াস কাঞ্চন এর একুশে পদক প্রাপ্তিতে যুক্তরাজ্য নিসচার উদ্যোগে আয়োজিত নাগরিক সংবর্ধনা অনুষ্ঠানের আয়োজন করা হয়েছে।উক্ত সংবর্ধনা অনুষ্ঠানে ইলিয়াস কাঞ্চন অংশগ্রহণ করবেন বলে জানান গেছে। নাগরিক সংবর্ধনা অনুষ্ঠানে সকল নেতৃবৃন্দকে উপস্থিত থাকার জন্য যুক্তরাজ্য নিসচা কমিটির পক্ষ থেকে আহবান জানান কমিটির সভাপতি আবুল হেলাল চৌধুরী সেলিম।